**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 6 – 7 IUNIE 2019**

**HOTĂRÂREA NR. 11**

**privind propunerile făcute în cadrul dezbaterilor Congresului, precum și materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte cu caracter infra-parlamentar care intră în competența acestuia, dar și cu privire la modificarea/ completarea unor acte normative**

*Congresul Avocaților, întrunit la 6-7 iunie 2019 în București, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

*Luând în examinare* *propunerile făcute în cadrul dezbaterilor Congresului, precum și materialele scrise transmise Congresului de delegații care au propus adoptarea de hotărâri, rezoluții, apeluri privitoare la modificarea directă de către Congres a unor acte cu caracter infra-parlamentar care intră în competența acestuia, dar și cu privire la modificarea/ completarea unor acte normative,*

*În aplicarea dispozițiilor art. 63 alin.(2) din Lege,*

**HOTĂRĂȘTE:**

**I. Cu privire la organizarea profesiei de avocat**

 Art. 1. Se transmit, spre analiză și dezbatere Grupului de lucru al Consiliului UNBR pentru perfecționarea reglementărilor legale privind profesiei de avocat, Comisiei Permanente și Consiliului UNBR, în proxima ședință a acestora următoarele propuneri:

* 1. modificarea și completarea prevederilor Legii nr. 51/1995, depuse în preziua Congresului avocaților sau în Congres de delegați, după cum urmează:
	2. modificarea și completarea prevederilor Statutului profesiei de avocat depuse în preziua Congresului avocaților sau în Congres de delegați.

**II. Cu privire la legislația cu impact asupra profesiei de avocat:**

Art. 2. (1) Se ia act de propunerile privind asigurarea efectivității accesului la justiție prin următoarele măsuri:

- reducerea fiscalizării justiției prin justa așezare a taxelor judiciare de timbru, inclusiv prin modificarea art. 1 și 40 din OUG 80/2013 privind taxele judiciare de timbru, cu modificările și completările ulterioare, în sensul îndreptării unei cote de 50% din fiecare taxă către baroul de unde face parte avocatul părții din proces care a achitat taxa de timbru

- extinderea ajutorului public judiciar și a asistenței judiciare din oficiu prin ridicarea plafoanelor prevăzute la art. 7 din OUG nr. 51/1998, cu modificările și completările ulterioare și înlăturarea limitărilor de la art. 8 din același act normativ, precum și extinderea cazurilor de asistență juridică obligatorie, în materie penală, inclusiv în faza urmării penale;

Art. 3. Propunerile prevăzute la art. 1 și 2, cu privire la care inițiatorii nu au transmis în scris formularea exactă a acestora, însoțită de o notă de fundamentare, nu vor fi luate în analiză decât după ce inițiatorii vor remite la UNBR cele menționate.

Art. 4. Soluțiile adoptate în urma dezbaterilor din ședințele Comisiei Permanente și ale grupului de lucru a Consiliului UNBR sus indicat, finalizate în proxima ședință de după Congres a Consiliului UNBR se vor afișa pe pagina web a UNBR ([www.unbr.ro](http://www.unbr.ro/)).

Art. 5. Prezenta Hotărâre se afișează pe pagina web a UNBR ([www.unbr.ro](http://www.unbr.ro/)) și se comunică prin e-mail membrilor Consiliului UNBR și barourilor, care vor asigura comunicarea hotărârii către membrii acestora.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Traian-Cornel BRICIU**